
	ANEXĂ:
	Utilizarea provizorie a creditelor FEGA până la 30.4.2010


1. Introducere

Pentru perioada 16 octombrie 2009 – 30 aprilie 2010, nivelul real de execuție a bugetului raportat la profilul cheltuielilor prevăzut de indicator, stabilit pe baza dispozițiilor articolului 20 din Regulamentul (CE) nr. 1290/2005 al Consiliului
, este prezentat în tabelul anexat.

2. Venituri alocate FEGA

Pe baza dispozițiilor de la articolul 34 din Regulamentul (CE) nr. 1290/2005 al Consiliului privind finanțarea politicii agricole comune, se consideră că veniturile provenite din corecții financiare efectuate în temeiul deciziilor de verificare a conformității, din nereguli și din taxa pentru depășirea cotei de lapte sunt venituri alocate pentru finanțarea cheltuielilor FEGA. Conform acestor dispoziții, veniturile alocate pot fi utilizate pentru a acoperi finanțarea cheltuielilor FEGA suportate de statele membre. În cazul în care o parte a acestor venituri nu este utilizată, aceasta va fi reportată automat în exercițiul financiar următor
.

Scrisoarea rectificativă a Comisiei pentru anul 2010 a prezentat atât estimarea cea mai recentă privind suma creditelor care vor fi necesare pentru finanțarea cheltuielilor preconizate pentru măsurile de piață și ajutoarele directe, cât și estimări privind veniturile alocate prevăzute a fi colectate în cursul exercițiului financiar în cauză și reportarea soldului veniturilor alocate rămase disponibile din exercițiul financiar precedent. Prin urmare, în propunerea de scrisoare rectificativă privind valoarea creditelor de alocat FEGA, Comisia a luat în considerare veniturile totale alocate preconizate a fi disponibile în cursul următorului exercițiu financiar, solicitând un nivel de credite calculat prin scăderea veniturilor alocate estimate din cheltuielile FEGA estimate pentru același an. Autoritatea bugetară a adoptat ulterior noul buget al FEGA, ale cărui credite nu includeau veniturile alocate preconizate. 

La momentul redactării scrisorii rectificative pentru 2010, Comisia estima că veniturile alocate disponibile se ridică la 922 milioane EUR, și anume:

· veniturile alocate prevăzute a fi generate în cursul exercițiului financiar 2010 au fost estimate la 789 milioane EUR; s-a preconizat obținerea sumelor de 600 milioane EUR, respectiv 91 milioane EUR, din corecțiile efectuate în urma verificării conformității și din nereguli; veniturile provenind din taxa pentru depășirea cotei de lapte au fost estimate la 98 milioane EUR;

suma veniturilor alocate preconizate a fi reportate din exercițiul financiar 2009 în 2010 a fost estimată la 133 milioane EUR.

În scrisoarea rectificativă din 2010, Comisia a alocat aceste venituri de 922 milioane EUR către două scheme, și anume: 

· s-au alocat 222 milioane EUR pentru fondurile operaționale destinate organizațiilor de producători din sectorul fructelor și legumelor și

· 700 milioane EUR pentru schema de plată unică.

La final, în conformitate cu scrisoarea rectificativă a Comisiei, autoritatea bugetară a votat credite în valoare de 547 milioane EUR și, respectiv, de 28 480 milioane EUR pentru aceste două scheme. Suma creditelor votate și a veniturilor alocate menționate anterior corespunde unei estimări totale a nevoii de credite de 769 milioane EUR pentru fondurile operaționale destinate organizațiilor de producători din sectorul fructelor și legumelor și de 29 180 milioane EUR pentru schema de plată unică.

În tabelul anexat, care prezintă execuția provizorie a bugetului pentru 2010 pentru perioada de până la 30.4.2010, creditele votate pentru cele două scheme menționate anterior sunt incluse în creditele bugetare inițiale pentru sectorul fructelor și legumelor și pentru sectorul ajutoarelor directe decuplate, care se ridică la 720,1 milioane EUR și, respectiv, 33 272 milioane EUR, fără a ține seama de veniturile alocate menționate anterior. După includerea veniturilor alocate acestor sectoare, totalul creditelor prevăzute în bugetul pentru 2010 este de 942,1 milioane EUR pentru sectorul fructelor și legumelor și de 33 972 milioane EUR pentru ajutoarele directe decuplate.

3. Venituri provenite din sumele temporare pentru restructurare (sectorul zahărului)

Sumele temporare acordate pentru restructurarea sectorului zahărului sunt considerate ca fiind venituri alocate, destinate finanțării ajutorului pentru restructurarea acestui sector și a altor ajutoare prevăzute de Fondul de restructurare a sectorului zahărului. Pentru fiecare an de comercializare, începând cu 2006-2007 și până în 2008-2009, aceste sume se referă la cotele cantitative de zahăr, sirop de inulină și izoglucoză deținute de operatori în fiecare stat membru și trebuie plătite fondului de către statele membre în două tranșe, ale căror termene limită sunt 31 martie și, respectiv, 30 noiembrie în fiecare an. La momentul stabilirii bugetului pentru 2010, aceste venituri erau estimate la 606,8 milioane EUR pentru exercițiul financiar următor. În același timp, se preconiza reportarea sumei de 717,9 milioane EUR din exercițiul financiar 2009 în 2010.

4. Observații privind execuția provizorie a bugetului FEGA pentru 2010

Mai jos figurează un scurt comentariu privind anumite articole din buget care prezintă, sau vor prezenta în cursul exercițiului financiar, cele mai importante diferențe dintre nivelul real și cel prevăzut al execuției bugetului pentru 2010:

4.1. Măsuri de piață

Absorbția creditelor pentru intervenții pe piețele agricole a fost mai redusă cu 241,4 milioane EUR decât nivelul prevăzut de indicator la 30.4.2010. Această diferență se datorează, în primul rând, programelor alimentare și sectoarelor laptelui și produselor lactate care, la momentul actual, prezintă o subutilizare a creditelor. În același timp, alte sectoare, cum sunt sectorul fructelor și legumelor, sectorul vitivinicol și cel al altor produse vegetale / măsuri prezintă o depășire a creditelor.

4.1.1. Cereale (- 12,3 milioane EUR)

Absorbția mai lentă a creditelor în acest moment, în comparație cu nivelul indicatorului se datorează în primul rând ritmului intrării cerealelor în depozitare publică, mai lent decât ritmul luat în considerare la stabilirea indicatorului pentru 2010. Ritmul mai lent afectează cheltuielile efectuate și declarate de statele membre în legătură cu costurile acestei depozitări. Comisia consideră că această situație este temporară. 

4.1.2. Restituirile pentru produsele neincluse în anexa I (- 27,5 milioane EUR)

Absorbția mai lentă a creditelor în acest moment, în comparație cu nivelul indicatorului se datorează în primul rând cheltuielilor mai reduse efectuate de statele membre pentru plata restituirilor la export pentru produsele lactate conținute în produsele agricole prelucrate pe care le exportă. Acest lucru se datorează situației piețelor produselor lactate, care s-a ameliorat considerabil în comparație cu cea de la momentul elaborării scrisorii rectificative pentru exercițiul financiar 2010. Ca urmare a acestei ameliorări, Comisia a întrerupt plata restituirilor la export pentru produsele lactate în noiembrie 2009. Comisia consideră că absorbția mai lentă a creditelor în acest sector va continua până la sfârșitul exercițiului financiar, ducând la economii bugetare în acest sector. 

Programe alimentare ( - 109,6 milioane EUR)

Absorbția creditelor sub nivelul indicatorului în acest moment se datorește aprobării cu întârziere de către Comisie a planului de distribuire a produselor alimentare pentru 2010. În vreme ce scoaterea cerealelor și zahărului din depozitarea publică, prevăzută în planul pentru 2010, a fost lentă, scoaterea produselor lactate prevăzută în același plan a început doar după 1.5.2010. În acest stadiu, Comisia consideră că acest ritm de execuție este temporar și se va accelera în cursul exercițiului financiar.

4.1.3. Zahăr (+ 8,9 milioane EUR)

Principalele măsuri finanțate în cadrul bugetului pentru acest an privesc efectuarea plății restituirilor restante pentru exporturile de zahăr realizate pe baza unui certificat de restituire, estimate la 12,0 milioane EUR, și cheltuielile estimate la 11,0 milioane EUR pentru scoaterea din stocurile de intervenție publică a cantității de zahăr care urmează să fie distribuită persoanelor celor mai defavorizate în cadrul planului de distribuire a produselor alimentare pentru 2010. Cu tot cu plata soldurilor restante pentru alte scheme de ajutoare pentru sectorul zahărului, estimate la 0,5 milioane EUR, bugetul final pentru acest sector este de 1,5 milioane EUR. Totuși, în acest stadiu, plățile FEGA pentru acest sector privesc în principal plățile restituirilor restante pentru exporturile realizate pe baza unui certificat de restituire care se ridică la 9,4 milioane EUR. Scoaterea zahărului din depozitarea publică nu s-a efectuat încă. Prin urmare, în acest stadiu, plățile deja efectuate în acest sector prezintă o depășire semnificativă a creditelor față de nivelul indicatorului. 

4.1.4. Fructe și legume (+ 27,9 milioane EUR în comparație cu creditele votate)

Acest nivel de execuție se poate atribui plăților efectuate de statele membre pentru fondurile operaționale destinate organizațiilor de producători care sunt finanțate atât prin creditele bugetare votate, cât și prin veniturile alocate acestei scheme în bugetul pentru 2010 (pentru detalii, a se vedea punctul 2 de mai sus). Acest nivel de execuție rezultă din aplicarea indicatorului pentru perioada de până la 30.4.2010 creditelor bugetare votate care nu includ veniturile alocate acestui sector. 

NB: Pentru facilitarea lecturii, Comisia a introdus o notă de subsol * la tabelul privind execuția provizorie care figurează în tabelul anexat. Nota respectivă arată care ar fi situația dacă indicatorul de la 30.4.2010 s-ar fi aplicat creditelor totale preconizate a fi disponibile pentru finanțarea acestui sector. Așa cum s-a arătat anterior la punctul 2, finanțarea totală preconizată a fi disponibilă pentru acest sector se compune din creditele bugetare votate, în valoare de 720,1 milioane EUR, și din veniturile alocate sectorului, estimate la 222,0 milioane EUR. Prin urmare, dacă indicatorul s-ar fi aplicat la finanțarea totală de 942,1 milioane EUR, preconizată a fi disponibilă pentru acest sector, ar fi apărut o subutilizare de - 48,3 milioane EUR.

În acest stadiu, Comisia consideră că situația este temporară și că bugetul pentru 2010 va fi executat conform prevederilor. 

4.1.5. Produse din sectorul vitivinicol (+ 33,3 milioane EUR)

În comparație cu nivelul creditelor bugetare evidențiate de indicator la 30 aprilie 2010, această tendință de depășire a creditelor bugetare este rezultatul accelerării ritmului în care statele membre au efectuat plățile în primul rând pentru schema de defrișare. Se observă o accelerare a plăților efectuate de statele membre și pentru programele naționale de sprijin, dar cu un ritm mai lent. Deoarece cheltuielile primare în acest sector (NB: programele de sprijin naționale și schema de defrișare) fac obiectul unor plafoane fixe, Comisia consideră că situația este temporară.

4.1.6. Alte produse vegetale / măsuri (+ 9,9 milioane EUR)

În comparație cu nivelul creditelor bugetare evidențiate de indicator la 30 aprilie 2010, această tendință de depășire a creditelor bugetare este rezultatul accelerării ritmului în care statele membre au efectuat plățile în primul rând pentru programele POSEI. Având în vedere experiența anului precedent, Comisia consideră că situația este temporară.

4.1.7. Lapte și produse lactate (– 154,7 milioane EUR)

Situația piețelor produselor lactate s-a ameliorat considerabil în comparație cu cea de la momentul elaborării scrisorii rectificative pentru exercițiul financiar 2010. Prin urmare, Comisia a întrerupt plata restituirilor la export pentru produsele lactate. Mai mult, în Uniunea Europeană prețurile de pe piață au crescut în mod semnificativ, stopând astfel intrarea de lapte praf degresat și de unt în depozitare publică, ceea ce a dus la o stabilizare a cantităților depozitate pentru ambele produse. Utilizarea creditelor sub nivelul indicatorului, în acest stadiu, se datorește cheltuielilor mai scăzute efectuate în prezent în acest sector, având în vedere factorii menționați anterior. Prin urmare, Comisia consideră că absorbția mai lentă a creditelor în acest sector va continua până la sfârșitul anului financiar, ducând la economii bugetare în acest sector.

4.2. Ajutoare directe 

Utilizarea creditelor pentru ajutoarele directe a fost mai mare cu 728,4 milioane EUR decât nivelul evidențiat de indicator la 30.4.2010. 

4.2.1. Ajutoare directe decuplate (+ 865,4 milioane EUR în comparație cu creditele votate)

Acest nivel de execuție se poate atribui plăților efectuate de statele membre pentru schema de plată unică finanțată atât prin creditele bugetare votate, cât și prin veniturile alocate acestei scheme în bugetul pentru 2010 (NB.: pentru detalii, a se vedea anterior, punctul 2 ). Acest nivel de execuție rezultă din aplicarea indicatorului pentru perioada de până la 30.4.2010 creditelor bugetare votate care nu includ veniturile alocate acestui sector.

NB: pentru facilitarea lecturii, Comisia a introdus o notă de subsol * la tabelul privind execuția provizorie care figurează în tabelul anexat. Nota respectivă arată care ar fi fost situația dacă indicatorul de la 30.4.2010 s-ar fi aplicat creditelor totale preconizate a fi disponibile pentru finanțarea acestui sector. Așa cum s-a arătat anterior la punctul 2, finanțarea totală preconizată a fi disponibilă pentru acest sector se compune din creditele bugetare votate, în valoare de 33 272 milioane EUR, și din veniturile alocate sectorului, estimate la 700 milioane EUR. Prin urmare, dacă indicatorul s-ar fi aplicat la finanțarea totală de 33 972 milioane EUR, preconizată a fi disponibilă pentru acest sector, depășirea creditelor ar fi fost limitată la 190,3 milioane EUR. 

În acest stadiu, Comisia consideră că această schemă va prezenta în 2010 o execuție mai bună decât cea din 2009.

4.2.2. Alte ajutoare directe (– 138,5 milioane EUR)

Acest profil de execuție se datorește în primul rând ritmului mai lent în care statele membre au efectuat plățile pentru anumite scheme (primele pentru vacile care alăptează, pentru tutun și pentru grâul dur) în comparație cu nivelul evidențiat de indicator în acest stadiu. În prezent, Comisia consideră că această situație este temporară.

4.3. Auditul cheltuielilor agricole

4.3.1. Închiderea conturilor exercițiilor financiare precedente (+ 115 milioane EUR)

Nivelul de execuție actual rezultă din compararea corecțiilor deja efectuate la închiderea conturilor cu nivelul indicatorului corespunzător la 30 aprilie 2010. Trebuie însă menționat că încă nu au fost declarate toate deciziile privind închiderea conturilor preconizate pentru actualul exercițiu financiar. Prin urmare, în acest stadiu, Comisia consideră că acest nivel de execuție este temporar.

Cu toate acestea, trebuie remarcat că, deși, în scrisoarea rectificativă pentru 2010, Comisia a propus corecții în valoare de -80,0 milioane EUR, autoritatea bugetară a reținut suma de – 310,0 milioane EUR. În acest stadiu, Comisia consideră că corecțiile preconizate, rezultate din deciziile sale de închidere a conturilor și din nerespectarea termenelor de plată a ajutoarelor de către statele membre, nu ar fi suficiente pentru acoperirea acestei sume extraordinare impuse de autoritatea bugetară, ceea ce la final va duce la un deficit important de credite bugetare negative, pe care Comisia va fi nevoită să îl acopere prin credite bugetare pozitive, pentru a putea închide această linie bugetară în 2010. 

5. Execuția veniturilor alocate FEGA

Tabelul anexat arată că, la 30 aprilie 2010, fusese colectată suma de 522,7 milioane EUR, reprezentând venituri alocate, și anume:

· veniturile rezultate din corecții bazate pe deciziile de verificare a conformității s-au ridicat la 188,8 milioane EUR, sume suplimentare fiind prevăzute până la sfârșitul exercițiului financiar;

· veniturile rezultate în urma neregulilor se ridică la 92,4 milioane EUR și sunt, de asemenea, preconizate sume suplimentare până la sfârșitul exercițiului financiar și 

· la ora actuală, ar trebui să fi fost colectate toate veniturile provenite din taxele pentru depășirea cotei de lapte, acestea ridicându‑se la 100 milioane EUR, în comparație cu estimarea inițială, de 98 milioane EUR;

· în sfârșit, deși suma estimată inițial era de 133 milioane EUR, suma veniturilor alocate reportate din 2009 în 2010 s-a ridicat în final la 141,5 milioane EUR.

Așadar, la 30 aprilie 2010, suma veniturilor alocate disponibile pentru finanțarea cheltuielilor FEGA se ridică la 522,7 milioane EUR. În acest stadiu, Comisia consideră că va colecta în întregime veniturile alocate, de 789 milioane EUR, prevăzute a fi colectate în 2010 în cadrul bugetului pentru 2010.

6. Execuția veniturilor provenite din sumele temporare pentru restructurare (sectorul zahărului)

În noiembrie 2009, statele membre au plătit a doua tranșă a sumelor temporare pentru restructurare, datorate pentru anul de comercializare 2008-2009, de 606,8 milioane EUR, identică cu suma estimată inițial. În plus, veniturile alocate reportate din 2009 în 2010 s-au ridicat în final la 768,3 milioane EUR, față de 717,9 milioane EUR, cât se estimase inițial. Prin urmare, suma totală a veniturilor alocate puse la dispoziția bugetului pentru 2010 sub forma sumelor temporare pentru restructurare a ajuns la 1 375,1 milioane EUR.

7. Execuția fondului de restructurare a sectorului zahărului

Până la sfârșitul lunii aprilie 2010, statele membre au efectuat plăți de 91,1 milioane EUR pentru ajutoare destinate sectorului restructurat al zahărului, ajutoare de diversificare sau ajutoare destinate rafinării zahărului. 

8. Concluzii

Execuția provizorie a creditelor bugetare ale FEGA pentru 2010, pentru perioada de până la 30 aprilie 2010, arată că rambursările lunare către statele membre au depășit nivelul prevăzut de indicator cu aproximativ 571,2 milioane EUR. Această depășire a creditelor este generată în primul rând de cheltuielile pentru ajutoarele directe, în vreme ce, în privința cheltuielilor pentru intervenții pe piețele agricole, ameliorarea situației pe piața laptelui va duce la economii, atât din cheltuielile prevăzute pentru restituirile la export pentru produsele lactate, cât și din cheltuielile prevăzute pentru depozitarea publică de unt și de lapte praf degresat.

În acest stadiu, Comisia preconizează că suma veniturilor alocate disponibile, precum și veniturile care vor deveni disponibile în cursul anului vor fi folosite mai ales în scopul finanțării fondurilor operaționale destinate organizațiilor de producători și a schemei de plată unică, așa cum s-a preconizat inițial la stabilirea bugetului.

În ceea ce privește creșterea de către autoritatea bugetară a corecțiilor de verificare contabilă cu – 230,0 milioane EUR, la un total de – 310,0 milioane EUR, Comisia preconizează că corecțiile impuse prin deciziile Comisiei privind închiderea conturilor și celelalte corecții privitoare la nerespectarea de către statele membre a termenelor de efectuare a plății ajutoarelor nu vor fi suficiente pentru finanțarea acestei cheltuieli negative. Comisia preconizează că partea nefinanțată a acestei cheltuieli negative va fi acoperită atât prin potențialele economii de pe piețele agricole, menționate anterior, mai ales cele din sectorul produselor lactate și din sectoarele care nu sunt cuprinse în anexa I, cât și prin veniturile alocate care vor fi disponibile în 2010.

ANEXĂ

D E=D*A F=C-D

05 01 33,0 % 3,0 -22,7 %

33,0 % 3,0 -22,7 %

05 02

05 02 01 64,2 % 73,9 -10,7 %

05 02 02

05 02 03 59,2 % 67,5 -24,1 %

05 02 04 32,2 % 161,2 -21,9 %

05 02 05 54,2 % 0,8 592,6 %

05 02 06 69,5 % 40,0 -19,1 %

05 02 07 28,0 % 8,4 -7,9 %

05 02 08 34,3 % 247,3 3,9 %

05 02 09 14,1 % 188,4 2,5 %

05 02 10 52,2 % 29,9 -2,9 %

05 02 11 53,6 % 191,0 2,8 %

05 02 12 44,5 % 420,0 -16,4 %

05 02 13 61,0 % 15,9 -10,1 %

05 02 14

05 02 15 45,4 % 61,8 0,3 %

34,3 % 1.506,1 -5,5 %

05 03

05 03 01 96,4 % 32.089,6 2,6 %

05 03 02 78,9 % 4.728,9 -2,3 %

05 03 03 20,3 % 1,2 24,0 %

93,8 % 36.819,8 1,9 %

05 04

05 07 42,5 % -131,8 -37,1 %

62,7 % 6,0 -45,0 %

05 08 77,2 % 31,3 -3,2 %

11 02 0,0 % 0,0 0,3 %

17 01 66,1 % 1,5 -7,5 %

17 03 0,0 % 0,0 0,0 %

17 04 87,9 % 310,2 -5,8 %

88,0 % 38.546,1 1,3 %

6 7 0 1

6 7 0 2

6 7 0 3

05 02 16

6 8 0 1

6 8 0 2

6 8 0 3

05 02 08 34,3 % 323,5 -5,1 %

05 03 01 96,4 % 32.764,8 0,6 %

190,3 Ajutoare directe decuplate (inclusiv veniturile alocate estimate de 700 milioane EUR)(****) 33.972,0 32.955,1 97,0 %



Fructe și legume (inclusiv veniturile alocate estimate de 222 milioane EUR)(****) 942,1 275,2 29,2 % -48,3

(*) Numai cu titlu informativ: cheltuieli în raport cu creditele inițiale și cu veniturile alocate estimate



Total Fondul de restructurare a sectorului zahărului 885,0 1.283,9



Închiderea conturilor referitoare la Fondul temporar de restructurare — Venituri alocate p.m. 0,0



Nereguli privind fondul temporar de restructurare — Venituri alocate p.m. 0,0



Venituri alocate reportate din 2009 717,9 768,3



Sume temporare pentru restructurare — Venituri alocate 606,8 606,8



Fondul de restructurare a sectorului zahărului 439,7 91,1



buget



Fondul de restructurare a sectorului zahărului în



calculate



Total venituri (cu excepţia 6 8) 922,0 522,7



Venituri alocate reportate din 2009 133,0 141,5



Taxă suplimentară de la producătorii de lapte — Venituri alocate 98,0 100,0



Nereguli FEGA — Venituri alocate 91,0 92,4



Închiderea conturilor FEGA — Venituri alocate 600,0 188,8



buget



Venituri alocate în



calculate



Total cheltuieli (cu excepţia 05 02 16) 43.819,8 39.117,2 89,3 % 571,2

17040 - 170407 (cu excepţia 17040303)



(1) (2) SIGURANȚA PRODUSELOR ALIMENTARE ȘI A HRANEI PENTRU ANIMALE, SĂNĂTATEA ȘI BUNĂSTAREA ANIMALELOR ȘI DOMENIUL FITOSANITAR 352,7 289,6 82,1 % -20,6

17 03 02 Fondul comunitar pentru tutun - Plăți directe realizate de UE



(1) (2) SĂNĂTATE PUBLICĂ 16,9 0,0 0,0 % 0,0

17010401, 17010405, 17010407 și 17010431



-0,2

CONSUMATORILOR



(1) (2) CHELTUIELI ADMINISTRATIVE ÎN DOMENIUL POLITICILOR DE SĂNĂTATE ȘI PROTECȚIA 2,3 1,3 58,6 %



(2)PIEȚELE PRODUSELOR PISCICOLE (cu excepţia 11020103) 30,5 0,1 0,3 % 0,1

AGRICULTURII ŞI DEZVOLTĂRII RURALE (cu excepţia 050810)



-4,3

STRATEGIA POLITICILOR ŞI COORDONAREA POLITICILOR DIN DOMENIUL 40,6 30,0 74,0 % -1,3

Alte linii (05070102 și 050702) 9,5 1,7 17,6 %

115,0

(3) 05070107 Verificarea conformității conturilor exercițiilor financiare precedente p.m. 0,0



05070106 Închiderea conturilor exercițiilor financiare precedente -310,0 -16,8 5,4 %



05040302 Resurse genetice vegetale şi animale - Finalizarea măsurilor anterioare p.m. 0,0



2000-2006



05040114 Dezvoltare rurală finanţată prin FEOGA-secţiunea Garantare - Perioada de programare p.m. -2,4



ALTE CHELTUIELI



1,4

Total 05 03 Ajutoare directe 39.273,0 37.548,1 95,6 % 728,4

Sume suplimentare pentru ajutoare 6,0 2,7 44,3 %

865,4

Alte ajutoare directe 5.995,0 4.590,4 76,6 % -138,5

Ajutoare directe decuplate  (credite estimate la 700 milioane EUR provenite din venituri alocate)(*)(****) 33.272,0 32.955,1 99,0 %

-241,4

AJUTOARE DIRECTE



Total 05 02 Intervenţii pe pieţele agricole (cu excepţia 05 02 16) 4.395,3 1.264,7 28,8 %



Carne de porc, ouă şi carne de pasăre, apicultură şi alte produse de origine animală 136,1 62,2 45,7 % 0,4

Carne de oaie şi de capră p.m. 0,0



-154,7

Carne de vită și mânzat  26,1 13,3 50,8 % -2,6

(4) Lapte şi produse lactate 943,1 265,2 28,1 %

-1,6

Alte produse vegetale/măsuri 356,2 200,9 56,4 % 9,9

Promovare 57,2 28,2 49,3 %

27,9

Produse din sectorul vitivinicol 1.338,3 221,7 16,6 % 33,3

Fructe şi legume (credite estimate la 222 milioane EUR provenite din venituri alocate)(*)(****) 720,1 275,2 38,2 %

-11,0

Plante textile 30,0 6,0 20,1 % -2,4

Ulei de măsline 57,5 29,0 50,4 %

-109,6

Zahăr 1,5 9,7 646,8 % 8,9

Programe alimentare 500,1 51,7 10,3 %



Restituiri pentru produsele care nu sunt incluse în anexa 1 114,0 40,0 35,1 % -27,5

Orez p.m. 0,0 0,0 %



Cereale 115,1 61,5 53,5 % -12,3

INTERVENŢII PE PIEŢELE AGRICOLE



Total 05 01 Cheltuieli administrative ale FEGA 9,0 0,9 10,3 % -2,0

05010401



(1)  CHELTUIELI ADMINISTRATIVE ALE FEGA 9,0 0,9 10,3 % -2,0

Cheltuieli



milioane EUR



A B C=B/A G=B-E



milioane EUR milioane EUR %



Situația până la 30.4.2010

în milioane EUR



Credite

Buget (***)

Consum

din

noiembrie până 

în

Utilizare

Profilul consumului 

în aprilie

Discrepanţă între

execuție și

indicator

milioane EUR

(**) Exercițiu financiar = 16.10.2009-15.10.2010, însă sunt posibile cheltuieli directe până la 31.12.2010

(***) Se referă la angajamente

(****) Inclusiv utilizarea veniturilor alocate reportate din anul precedent

(1) Capitol care nu este exclusiv FEGA

(2) Capitol neinclus la titlul 05, dar inclus în FEGA

(3) Utilizare doar în cazurile în care beneficiare sunt statele membre

(4) Din care 300 milioane EUR au fost înscrise inițial la capitolul 40 02

EXERCIŢIUL FINANCIAR 2010 (**)

UTILIZAREA PROVIZORIE A CREDITELOR FEGA


�	JO L 209, 11.8.2005, p. 1.


�	Veniturile alocate reportate trebuie să fie primele utilizate, înaintea creditelor votate de autoritatea bugetară sau a veniturilor alocate generate în cursul anului (articolul 10 din Regulamentul financiar).

